హైదరాబాద్‌ విమానాశ్రయానికి అరుదైన ఘనత
-  3వ మేటి విమానాశ్రయంగా ఏసీఐ సంస్థ ర్యాంకింగ్‌
నవతెలంగాణ, వాణిజ్య విభాగం: 'జీఎంఆర్‌ హైదరాబాద్‌ ఇంటర్‌నేషనల్‌ ఎయిర్‌పోర్ట్‌' (జీహెచ్‌ఐఏఎల్‌) నిర్వహిస్తున్న 'హైదరబాద్‌లోని రాజీవ్‌ గాంధీ అంతర్జాతీయ విమానాశ్రయం' (ఆర్‌జీఐఏ) మరోమారు ప్రపంచంలోనే మూడో మేటి ఏయిర్‌పోర్ట్‌ ఘనతను సొంతం చేసుకుంది. ఎయిర్‌పోర్ట్‌ కౌన్సిల్‌ ఇంటర్‌నేషనల్‌ (ఏసీఐ) వెల్లడించిన ఎయిర్‌పోర్ట్‌ సర్వీస్‌ క్వాలిటీ (ఏఎస్‌ఈ) ర్యాకింగ్‌లలో హైదరాబాద్‌ విమానాశ్రయం మేటి ఎయిర్‌పోర్ట్‌ల సరసన మూడో స్థానంతో నిలిచింది. సాలీనా 50-150 లక్షల ప్రయాణి సామర్థ్యం కలిగిన విమానాశ్రయాల విభాగంలో ఆర్‌జీఐఏకు ఈ ర్యాకింగ్‌ లభించింది. ఈ సందర్భంగా జీహెచ్‌ఐఏఎల్‌ సంస్థ సీఈఓ ఎస్‌జీకే కిషోర్‌ మాట్లాడుతూ తమ విమానాశ్రయం కార్యకలాపాలు మొదలుపెట్టిన ఏడాది నుంచి వరుసగా ఆర్‌జీఐఏ ఈ ఘనతను సొంతం చేసుకొంటూ వస్తున్నట్లు తెలిపింది. వరుసగా ఏడాసారి హైదరాబాద్‌ విమానాశ్రయానికి ఈ ఘనత లభించినట్లు తెలిపారు. సంస్థపై నమ్మకం ఉంచిన ప్రయాణికులకు ఆయన కృతజ్ఞతలు తెలిపారు. వారిచ్చిన తోడ్పాటుతోనే ఈ ఘనత సొంతమైనట్లు వివరించారు.
మీ స్నేహితులకు రికమెండ్ చెయ్యండి